 Àjọ Ìsọkan Àgbáyé UN ti yan Ọjọgbọn Tijjani Bande gẹgẹ bí adarí ẹka Àjọ United Nations General Assembly. Ẹka UNGA lo wa fun ijiroro lori igbesẹ ti ajọ UN ba fẹ gbe. Adari ẹka UNGA ti o n fi ipo silẹ, María Ferda Espinosa Garcés lo fi eyi lede lasiko to n se ipade ijiroro pẹlu Aarẹ Muhammadu Buhari ni ilu Abuja. María Ferda Espinosa Garcés ni gẹrẹ ti oun ba n kuro ni ipo ni wọn yoo maa bura wọle fun Bande. Tijjani Bande ni yoo jẹ ọmọ Naijiria keji ti yoo je aarẹ Ajọ UNGA lagbaye. Joseph Nanven Garba ni ẹni akọkọ lati Naijiria, to wa nipo naa laaarin ọdun 1989 si 1990. Kini awọn ohun to yẹ ko o mọ nipa Àarẹ UNGA tuntun? Tijjani Bande to jẹ ọjọgbọn ati adari ile iwe giga Usman Dan Fodio ni ipinlẹ Sokoto ni wọn ti yan gẹgẹ bi aarẹ ẹka Ajọ Agbaye United Nations General Assembly UNGA. : UNGA: Tijjani Bande jẹ àgbà ọjẹ nípa ìbásepọ àwọn orílẹèdè 